ŉ Tweede pienkvoet vir SA sanger | Maroela Media
ŉ Tweede pienkvoet vir SA sanger
Danny K en sy vrou, Lisa Koppel, en hul eersteling, Jordan (Foto: Instagram)
Die Suid-Afrikaanse sanger Danny K en sy vrou, Lisa Koppel, het Saterdag vir die tweede keer ouers geword.
Die sanger het die nuus op sosiale media met aanhangers gedeel.
“Dis ŉ seuntjie! Ek en Lisa is verheug om die aankoms van ons tweede seun aan te kondig,” het hy op Instagram gesê.
Die egpaar het in Oktober verlede jaar hul tweede swangerskap in ŉ kostelike video aangekondig. In die video vra hul eersteling, Jordan (4), vir sy ma wat in haar maag is, waarop sy antwoord “ŉ varkie”, voor sy later erken dis ŉ boetie of sussie.
Danny K en Lisa is in 2012 op die Lourensford-wynlandgoed in Somerset-Wes in die Wes-Kaap getroud.
Danny K is bekend vir die SHOUT-veldtog wat die meedoënlose uitwerking en druk van die misdaad-epidemie in Suid-Afrika aanspreek met behulp van verskeie veldtogte. Hy is ook bekend vir liedjies soos “Brown eyes” en “Who’s that girl”.
Koppel is ŉ ambassadeur vir verskeie produkte en het onder meer haar eie skoenreeks, Running Bear, vir kinders.
Afrikaanse sanger, vrou stukkend ná baba se stilgeboorte
Niemand onaantasbaar in Steve se ‘Die onaantasbares’
Baie geluk maar jammer dis nie ń ou dogtertjie nie. Met ouboet se lang hare is dit duidelik hulle smag na ń dogtertjie
Moegie · 2 jaar gelede
Asb! Moet elke sanger en akteur se nuwe pienkvoete aangekondig word. Regtig!
ja nee wragtag, ek stem volkome saam met jou.
A nee a, die groenoog monster is bedrywig vandag! Ek dink die kleinding het pragtige hare, wats fout daarmee? Hul kan dit mos sny as hy skool toe gaan, of natuurlik dit so mooi hou, want hul is beroemd en welaf en kan sekerlik ń privaat skool bekostig. Hy is sexy en sy is beeldskoon, geen wonder die kids is sooooo mooi.
Miskien moet hulle artikels skryf oor die “groceries” wat hulle koop ook, want die pienkvoet stories raak afgesaag
Baie geluk… Dis ‘n groot voorreg; maak nie saak wàt die baba se geslag is nie. Dankie MR. Ek is bly julle het vir ons die nuus gebreek…
dis lekker om ietsie anders te lees buiten moord en doodslag. hoekom die artikel lees as jy nie belangstel nie? daar is baie ander mense wat dit geniet.
Ja ek stem, gaan lees op n ander plek as julle nie sulke nuus wil lees nie. Ek onthou toe my twee seuns gebore is, kon nie wag om hulle in hul stootwaentjie te sit en met hulle in die straat te loop nie. Almal wil tog af show met hul babatjies.
En die ongevoelige aanmerking oor hoekom dit nie n dogtertjie is nie, dis nie jou plan nie, dis God se plan